Virksomhedsbeskrivelse+af+IC+Companys

= = Tilbage til forside = Virksomhedsbeskrivelse af IC Companys =

IC Companys A/S blev dannet i april 2001 ved en fusion af Carli Gry International og InWear Group. Niels Mikkelsen har siden januar 2008 været administrerende direktør for virksomheden. IC Companys er et aktieselskab, de tre største aktionærer er Friheden Invest/Niels Martinsen(42,40 %), ATP(11,10 %) og HS 2.F ApS (10,58 %). Modevirksomheden er en af Nordeuropas største, med 18 datterselskaber i Europa, Canada og Kina. Virksomhedens primære omsætning kommer via 11.000 forhandlere fordelt på mere end 40 lande. IC Companys ejer yderligere 259 butikker og 22 factory outlets, som er fordelt på 13 lande og beskæftiger cirka 2.217 medarbejdere.



IC Companys er en modevirksomhed, som har en portefølje på 11 kendte brands, som omfatter Tiger Of Sweden, By Malene Birger, Peak Performance, Designers Remix, InWear, Matinique, Part Two, Jackpot, Cottonfield, Saint Tropez, Soaked in Luxury, Companys og Picture Bank. Tiger of Sweden, By Malene Birger, Peak Performance og Designers Remix udgør 51 % af koncernens omsætning. De forskellige brands har forskellige målgrupper og agerer over alt fra tøj til herre og damer, dette er både accessoirers, tasker, mode-, sports og designer tøj, der sælges i forskellige prisklasser. IC Companys vision er at være blandt de bedste udviklere af sports- og modebrands[1]. Det ses også at virksomhedens mission er at opbygge succesrige brands ved at forene forretningsekspertise med kreativitet og innovation[2]. IC Companys havde i regnskabsåret 2010/2011 en omsætning på 3.925 mio. DKK. Et resultat af primær drift på 321 mio. DKK. og en egenkapital på 724,7 mio. DKK.

IC Companys er en handelsvirksomhed, da virksomheden selv designer tøjet, men bestiller det ved produktionsvirksomheder i Asien og Europa. IC Companys sælger både til andre virksomheder og til slutforbrugerne igennem deres egne butikker. Det sker ved at IC Companys distribuerer via franchise, engros, retail og outletsalg. Det gør at virksomheden både er en engrosvirksomhed og en detailvirksomhed. 82 % af virksomhedens produktion bliver udført i Asien, mens de sidste 18 % af produktionen bliver udført i Europa.

IC Companys befinder sig i reetablering i modningsfasen. Virksomheden var blevet et ”tungt skib” at navigere og havde underskud i årene før år 2006. Virksomheden har gennemgået en stor forvandling siden år 2009, i årerne frem til år 2009 var virksomheden vokset sig stor og uoverskuelig uden strukturering. Finanskrisen i slutningen af år 2008 ramte virksomheden hårdt og 1. februar fyrede virksomheden 500 ansatte og ledelsen i virksomheden fik for alvor øjnene op for virksomhedens strukturproblemer. Som et led i at gøre virksomheden lønsom igen, valgte ledelsen i år 2011 at outsource administrationsopgaver og lave en ny virksomhedsstruktur.

IC Companys tilhører regnskabsklasse D og er derfor børsnoteret, det skyldes at virksomheden har en omsætning på over 286 mio. kr. og over 250 ansatte.



[1] [] [2] [] [] [] [] [] [] [] []